Dewa Qurze ya qezaya Xorxolî ya Çewlîgî de serranê 80an ra ver tede heywankarî, zîret û hingdarîye ameyêne kerdene la dima dewe ameye vêşnayene û vengkerdene.
2021 de qedexeyê dekewtiş û vejîyayîşê dewe wedarîyaye. Dewe 31 serran binê qedexeyî de bîye û dewe ra apey têna keyeyê raşîyayeyî û rayîrê çewtî mendê. Dewijê ke netîceya teda û zorbazîya dewleta tirke de neçare mendî ke koç bikerê, newe newe yenê zîyaretê dewe.
